इस अभियान के जरिए ग्रामीणों में खुले में शौच जाने की आदत में बदलाव लाने का प्रयास किया जाता है. उन्हें इस बात से वाकिफ कराया जाता है कि खुले में शौच जाने से किस तरह की दिक्कतें आती हैं . पर्यावरण प्रदूषण को बढ़ावा मिलता है. व्यक्तिगत घरेलू शौचालय ( आईएचएचएल) के तहत का प्रदर्शन 50 प्रतिशत के राष्ट्रीय औसत से नीचे रहा है. इस राज्य में अभियान के तहत आईएचएलएल योजना चलाई जा रही है. सरकारी सर्वे में यह बात भी सामने आई है कि सिक्किम और केरल में सभी घरों में शौचालय निर्माण हो चुका है. इस प्रकार इनका प्रदर्शन 100 प्रतिशत रहा है. सबसे बड़ी बात यह है कि ओडिशा के तमाम नगर पालिकाओं के पास कचरा प्रबंधन की व्यवस्था नहीं है. ऐसे में शहरों का कचरा ग्रामीण इलाकों के खाली स्थान पर फेंका जा रहा है. इस वजह से ग्रामीण इलाकों में पर्यावरण प्रदूषण बढ़ रहा है. हालांकि सरकार की और से सभी नगर निकायों को कचरा प्रबंधन का निर्देश दिया गया है, लेकिन सभी तक इस दिशा में कुछ ज्यादा काम नहीं हो पाया है. अस्पताल से लेकर विभिन्न बाजारों का कचरा खुले में फेंका जा रहा है. यह कचरा ट्रालियों से गांवों के पास फेंका जाता है. इसे पूरी तरह से बंद करने की जरूरत है. नगर निकायों की तरह की ग्राम पंचायतों में भी कचरा प्रबंधन की पुख्ता रणनीति अपनाई जाए.